Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΡΑΣ σχετικά με τις λεπτομέρειες εφαρμογής του πρωτοκόλλου για τα συμπληρωματικά κτηνιατρικά θέματα της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας, που υπογράφηκε στις Βρυξέλλες στις 15 Μαΐου 1997 - Σχέδιο της Κοινής Θέσης της Κοινότητας - (υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

H κτηνιατρική υποεπιτροπή ΕΚ-Ανδόρρας της 16ης Δεκεμβρίου 1998 πρότεινε στην μεικτή επιτροπή ΕΚ-Ανδόρρας να υιοθετήσει τον κατάλογο των κοινοτικών διατάξεων που πρέπει να εφαρμόσει η Ανδόρρα κατά προτεραιότητα από την 1η Ιουνίου 2000.

Το επισυναπτόμενο σχέδιο της μεικτής επιτροπής ΕΚ-Ανδόρρας σχετικά με τις λεπτομέρειες εφαρμογής του πρωτοκόλλου για τα συμπληρωματικά κτηνιατρικά ζητήματα της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας που υπογράφηκε στις Βρυξέλλες στις 15 Μαΐου 1997, επιτρέπει τη διατήρηση των παραδοσιακών ροών του εμπορίου ζώντων ζώων και ζωικών προϊόντων μεταξύ της Ανδόρρας και της Ευρωπαϊκής Κοινότητας και καθορίζει τους κτηνιατρικούς κανόνες που εφαρμόζονται στις νέες ροές των συναλλαγών που μπορούν να αναπτυχθούν.

Το σχέδιο απόφασης της μεικτής επιτροπής αποσκοπεί στο να καθορίσει ιδίως τους κανόνες για τα ζώα (βοοειδή, προβατοειδή, αιγοειδή και ιπποειδή) που υπόκεινται σε προσωρινή διασυνοριακή μετακίνηση. Αυτές οι μετακινήσεις (νομή, διαχείμαση) είναι συχνές ειδικότερα από την Ανδόρρα. Ως προς αυτό πρέπει να προβλεφθεί ότι αυτές οι συναλλαγές πραγματοποιούνται με την τήρηση των κοινοτικών κανόνων στον κτηνιατρικό τομέα. Η μεταφορά του κοινοτικού κεκτημένου γίνεται με την επιφύλαξη της εφαρμογής των μέτρων διασφάλισης, ιδίως σε θέματα σπογγώδους εγκεφαλοπάθειας βοοειδών. Το σχέδιο ρυθμίζει επίσης την περίπτωση των εισαγωγών ζώντων ζώων και ζωικών προϊόντων από τις άλλες τρίτες χώρες, και τη χρηματοδότηση των κτηνιατρικών ελέγχων.

Η Επιτροπή συστήνει στο Συμβούλιο να εγκρίνει, ως θέση της Κοινότητας στο πλαίσιο της μεικτής επιτροπής, το κείμενο της παρούσας απόφασης.

Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΡΑΣ σχετικά με τις λεπτομέρειες εφαρμογής του πρωτοκόλλου για τα συμπληρωματικά κτηνιατρικά θέματα της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας, που υπογράφηκε στις Βρυξέλλες στις 15 Μαΐου 1997

Η ΜΕΙΚΤΗ ΕΠΙΤΡΟΠΗ ΕΚ-ΑΝΔΟΡΡΑΣ,

Έχοντας υπόψη:

τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας [1], που υπογράφηκε στο Λουξεμβούργο στις 28 Ιουνίου 1990 και ιδίως το άρθρο 17*

[1] ΕΕ L 374 της 31.12.1990, σ. 14.

Το πρωτόκολλο για τα συμπληρωματικά κτηνιατρικά θέματα της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας [2], που υπογράφηκε στις Βρυξέλλες στις 15 Μαΐου 1997,

[2] ΕΕ L 148 της 6.6.1997, σ. 16.

Επιθυμώντας να επιτρέψει τη διατήρηση των παραδοσιακών ροών του εμπορίου ζώντων ζώων και ζωικών προϊόντων μεταξύ της Ανδόρρας και της Ευρωπαϊκής Κοινότητας, και να διευκολύνει την ανάπτυξη νέων συναλλαγών*

Εκτιμώντας:

ότι πρέπει ως προς αυτό να προβλεφθεί ότι αυτές οι συναλλαγές θα πραγματοποιούνται με την τήρηση των κοινοτικών κανόνων στον κτηνιατρικό τομέα*

ότι η συνεδρίαση της κτηνιατρικής υποεπιτροπής στην Ανδόρρα στις 16 Δεκεμβρίου 1998 διατύπωσε τη σύσταση να υιοθετηθεί ο κατάλογος των κοινοτικών διατάξεων που πρέπει να εφαρμόζει η Ανδόρρα κατά προτεραιότητα πριν από την 1η Ιουνίου 2000*

ότι η μεταφορά του κοινοτικού κεκτημένου ισχύει με την επιφύλαξη της εφαρμογής των μέτρων διασφάλισης, ιδίως σε θέματα σπογγώδους εγκεφαλοπάθειας βοοειδών,

ΑΠΟΦΑΣΙΖΕΙ:

’ρθρο ένα

1. Η Ανδόρρα αποδέχεται, με την επιφύλαξη των ειδικών κανόνων που προβλέπονται στην παρούσα απόφαση, τα ζώα και τα ζωικά προϊόντα καταγωγής Κοινότητας με τους όρους που προβλέπονται από τους κανόνες που ισχύουν για τις ενδοκοινοτικές συναλλαγές.

2. Η Ανδόρρα αναλαμβάνει τη δέσμευση να εφαρμόζει στις εισαγωγές ζώντων ζώων και ζωικών προϊόντων από τρίτες χώρες, τους κοινοτικούς κανόνες που ισχύουν γι' αυτές τις εισαγωγές.

’ρθρο 2

Ζώντα ζώα και προϊόντα που καλύπτονται από την οδηγία 90/425/ΕΟΚ [3]

[3] Οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς* ΕΕ L 224 της 18.8.1990, σ. 29.

1. Έλεγχοι

Το εμπόριο μεταξύ Ανδόρρας και των κρατών μελών ζώντων ζώων και προϊόντων που καλύπτονται από την οδηγία 90/425/ΕΟΚ πρέπει να υπόκειται στους κανόνες ελέγχου που προβλέπονται από αυτήν την οδηγία με εξαίρεση το άρθρο 10 (μέτρα διασφάλισης).

Ο έλεγχος των εισαγωγών από τις τρίτες χώρες ρυθμίζεται στο άρθρο 3 παράγραφος 2*

2. Αναγνώριση

Οι αρχές της Ανδόρρας εφαρμόζουν τον κανονισμό (ΕΚ) αριθ. 820/97 [4] και τα κείμενα εφαρμογής του για την αναγνώριση των βοοειδών.

[4] Κανονισμός (ΕΚ) αριθ. 820/97 του Συμβουλίου της 21ης Απριλίου 1997 σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, ΕΕ L 117 της 7.5.1997, σ. 1.

3. Η Ανδόρρα εντάσσεται στο σύστημα ANIMO. Οι λεπτομέρειες αυτής της ένταξης ρυθμίζονται μεταξύ της Επιτροπής και των αρχών της Ανδόρρας.

4. Οφειλές

Οι αρχές της Ανδόρρας εφαρμόζουν τις αρχές του κεφαλαίου Ι του παραρτήματος Γ της οδηγίας 85/73/ΕΟΚ [5].

[5] Οδηγία 85/73/ΕΟΚ του Συμβουλίου της 29ης Ιανουαρίου 1985 για τη χρηματοδότηση των υγειονομικών επιθεωρήσεων και ελέγχων των νωπών κρεάτων και των κρεάτων πουλερικών, ΕΕ L 32 της 5.2.1985, σ. 14.

’ρθρο 3

Ζωικά προϊόντα

1. Έλεγχοι των συναλλαγών

Το εμπόριο μεταξύ της Ανδόρρας και των κρατών μελών υπόκειται στους κανόνες και στις αρχές της οδηγίας 89/662/ΕΟΚ [6] και των κειμένων εφαρμογής της, συμπεριλαμβανομένων των κανόνων που ισχύουν σε περίπτωση οπισθοδρόμησης, με εξαίρεση το άρθρο 9 (μέτρα διασφάλισης).

[6] Οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς, ΕΕ L 151 της 15.6.1990, σ. 40.

2. Έλεγχοι για τα εισαγόμενα προϊόντα από τις τρίτες χώρες που προορίζονται για την Ανδόρρα.

Οι έλεγχοι που αφορούν τα προϊόντα τα οποία εισάγονται από τις τρίτες χώρες και προορίζονται για την Ανδόρρα, πραγματοποιούνται στους μεθοριακούς σταθμούς επιθεώρησης από τις κτηνιατρικές υπηρεσίες των κρατών μελών εξ ονόματος και λογαριασμό των αρχών της Ανδόρρας για όλες τις εισαγωγές ζώων ή ζωικών προϊόντων με προορισμό την Ανδόρρα με την έκδοση για τα ζωικά προϊόντα του "παραρτήματος Β" της απόφασης 93/13/ΕΟΚ [7] και για τα ζώντα ζώα του εγγράφου διέλευσης των συνόρων. Ο κτηνιατρικός έλεγχος πρέπει να πραγματοποιείται πριν από την εφαρμογή των τελωνειακών πράξεων σχετικά με τη διαμετακόμιση. Τα ζώα και τα ζωικά προϊόντα που ελέγχονται κατ?αυτόν τον τρόπο, πρέπει να καταβάλουν την υγειονομική οφειλή που προβλέπεται στο κεφάλαιο ΙΙ του Παραρτήματος Α, στο κεφάλαιο ΙΙ του Παραρτήματος Γ και του Παραρτήματος Ι, στο κεφάλαιο ΙΙΙ, τμήμα 2, προϊόντα αλιείας, της οδηγίας 85/73/ΕΟΚ. Στις προβλεπόμενες περιπτώσεις, θα χρησιμοποιηθεί το σύστημα ANIMO.

[7] Απόφαση της Επιτροπής της 22ας Δεκεμβρίου 1992 για τον καθορισμό των τρόπων διεξαγωγής των κτηνιατρικών ελέγχων στους μεθοριακούς σταθμούς της Κοινότητας κατά την εισαγωγή προϊόντων που προέρχονται από τρίτες χώρες, ΕΕ L 9 της 15.1.1993, σ. 33.

’ρθρο 4

Αμοιβαία συνδρομή

Η Ανδόρρα εφαρμόζει την οδηγία 89/608/ΕΟΚ [8].

[8] Οδηγία 89/608/ΕΟΚ του Συμβουλίου της 21ης Νοεμβρίου 1989 για την αμοιβαία συνδρομή μεταξύ των διοικητικών αρχών των κρατών μελών και τη συνεργασία των αρχών αυτών με την Επιτροπή, με σκοπό τη διασφάλιση της ορθής εφαρμογής της κτηνιατρικής ζωοτεχνικής νομοθεσίας, ΕΕ L 351 της 2.12.1989, σ. 34.

’ρθρο 5

Κοινοποίηση των ασθενειών των ζώων

Η Ανδόρρα εφαρμόζει την οδηγία 82/894/ΕΟΚ [9]. Οι λεπτομέρειες της συμμετοχής της Ανδόρρας στο σύστημα ADNS καθορίζονται από την Επιτροπή και τις αρχές της Ανδόρρας.

[9] Οδηγία 82/894/ΕΟΚ του Συμβουλίου της 21ης Δεκεμβρίου 1982 για την κοινοποίηση των ασθενειών των ζώων μέσα στην Κοινότητα, , ΕΕ L 378 της 31.12.1982, σ. 58.

’ρθρο 6

Mέτρα καταπολέμησης

1. Μέχρις ότου γίνει η πλήρης μεταφορά του κοινοτικού κεκτημένου στο εσωτερικό δίκαιο της Ανδόρρας, οι αρχές της Ανδόρρας αναλαμβάνουν τη δέσμευση να εφαρμόζουν τα προβλεπόμενα μέτρα καταπολέμησης από την κοινοτική νομοθεσία.

2. Οι αρχές της Ανδόρρας δεσμεύονται να συντονίζουν τις προσπάθειές τους με τις αρμόδιες ισπανικές και γαλλικές αρχές με σκοπό την επεξεργασία σχεδίων εκτάκτου ανάγκης καθώς και την εφαρμογή τους σε περίπτωση εμφάνισης ασθενειών των ζώων.

’ρθρο 7

Εμπόριο ορισμένων ζώων

1. Το εμπόριο βοοειδών και χοιροειδών μεταξύ της Ανδόρρας και των κρατών μελών γίνεται σύμφωνα με την οδηγία 64/432/ΕΟΚ [10].

[10] Οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών, ΕΕ L 120 της 13.5.1975, σ. 13.

2. Οι συναλλαγές προβατοειδών και αιγοειδών διέπονται από την οδηγία 91/68/ΕΟΚ [11].

[11] Οδηγία 91/68/ΕΟΚ του Συμβουλίου της 28ης Ιανουαρίου 1991 σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων, ΕΕ L 282 της 17.11.1993, σ. 12.

3. Το εμπόριο ιπποειδών γίνεται σύμφωνα με τις οδηγίες 90/426/ΕΟΚ [12] και 90/427/ΕΟΚ [13].

[12] Οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών, ΕΕ L 296 της 27.10.1990, σ. 66.

[13] Οδηγία 90/427/ΕΟΚ του Συμβουλίου της 26ης Ιουνίου 1990 σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών, ΕΕ L 224 της 18.8.1990, σ. 55.

4. Η Ανδόρρα εφαρμόζει την οδηγία 92/102/ΕΟΚ [14] για την αναγνώριση των χοιροειδών και των αιγοπροβάτων.

[14] Οδηγία 92/102/ΕΟΚ του Συμβουλίου της 27ης Νοεμβρίου 1992 για την αναγνώριση και την καταγραφή των ζώων, ΕΕ L 355 της 5.12.1992, σ. 32.

’ρθρο 8

Εμπόριο ορισμένων ζωικών προϊόντων

1. Η Ανδόρρα εφαρμόζει τις οδηγίες 64/433/ΕΟΚ [15], 72/461/ΕΟΚ [16], 77/99/ΕΟΚ [17] και 80/215/ΕΟΚ [18].

[15] Οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων, ΕΕ L 257 της 28.9.1985, σ. 55.

[16] Οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων, ΕΕ L 302 της 31.12.1972, σ. 24.

[17] Οδηγία 77/99/ΕΟΚ του Συμβουλίου της 21ης Δεκεμβρίου 1976 περί υγειονομικών προβλημάτων στον τομέα των ενδοκοινοτικών συναλλαγών των προϊόντων με βάση το κρέας, ΕΕ L 76 της 24.3.1977, σ. 26.

[18] Οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας, ΕΕ L 47 της 21.2.1980, σ. 4.

2. Για τα έντερα, τα κόκαλα, το αίμα και άλλα προϊόντα, η Ανδόρρα εφαρμόζει τις διατάξεις των κεφαλαίων 2, 5 και 7 του παραρτήματος 1 της οδηγίας 92/118/ΕΟΚ [19].

[19] Οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο 1 του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ, ΕΕ L 62 της 15.3.1993, σ. 49.

3. Η Ανδόρρα ανακοινώνει στις αρμόδιες αρχές των κρατών μελών και στην Επιτροπή τους καταλόγους των εγκεκριμένων ιδρυμάτων.

4. Τα ιδρύματα υπόκεινται στις κοινοτικές επιθεωρήσεις που προβλέπονται για τα κοινοτικά ιδρύματα.

5. Εάν χρειασθεί, λεπτομέρειες της σφραγίδας ποιότητας διευκρινίζονται στο πλαίσιο των τεχνικών προσαρμογών.

6. Η Ανδόρρα εφαρμόζει, εκτός από το κείμενο της οδηγίας 85/73/ΕΟΚ, τις οφειλές που προβλέπονται στο κεφάλαιο Ι του Παραρτήματος Α αυτής της οδηγίας.

’ρθρο 9

Ορμόνες και κατάλοιπα

Η Ανδόρρα εφαρμόζει τις οδηγίες 96/22 [20] και 96/23 [21] δεδομένου ότι:

[20] Οδηγία 96/22/ΕΚ του Συμβουλίου της 29ης Απριλίου 1996 για την απαγόρευση της χρησιμοποίησης ορισμένων ουσιών με ορμονική ή θυρεοστατική δράση και των (-ανταγωνιστικών ουσιών στη ζωική παραγωγή για κερδοσκοπικούς λόγους και κατάργησης των οδηγιών 81/602/ΕΟΚ, 88/146/ΕΟΚ και 88/299/ΕΟΚ, ΕΕ L 125 της 23.5.1996, σ. 3.

[21] Οδηγία 96/23/ΕΚ του Συμβουλίου της 29ης Απριλίου 1996 περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ, ΕΕ L 125 της 23.5.1996, σ. 10.

α) για πρώτη φορά η Ανδόρρα υποβάλλει το σχέδιό της στην κτηνιατρική υποεπιτροπή προς έγκριση,

β) η Επιτροπή εγκρίνει τις μεταγενέστερες αναπροσαρμογές, αφού ενημερώσει τα κράτη μέλη στο πλαίσιο της Μόνιμης Κτηνιατρικής Επιτροπής.

’ρθρο 10

Κανόνες για τα ζώα (βοοειδή, προβατοειδή, αιγοειδή και ιπποειδή) που υπόκεινται σε διασυνοριακές προσωρινές μετακινήσεις.

1. Ο επίσημος κτηνίατρος της χώρας αποστολής:

α) ενημερώνει, 48 ώρες πριν, τον επίσημο κτηνίατρο της χώρας προορισμού, σχετικά με την αποστολή των ζώων,

β) προβαίνει στην εξέταση των ζώων εντός των 48 ωρών πριν από την αναχώρησή τους* αυτά τα ζώα πρέπει να αναγνωρισθούν δεόντως,

γ) εκδίδει ένα πιστοποιητικό, σύμφωνα με ένα πρότυπο που καταρτίζεται από την κτηνιατρική υποεπιτροπή. Μέχρις ότου εκδοθεί αυτό το πιστοποιητικό, ισχύουν τα έγγραφα που εφαρμόζονται σήμερα.

2. Ο επίσημος κτηνίατρος της χώρας προορισμού κάνει τον έλεγχο των ζώων μόλις εισέλθουν στη χώρα προορισμού για να εξετάσει κατά πόσο συμφωνούν με τους προβλεπόμενους κανόνες.

3. Κατά τη διάρκεια της μετακίνησης, τα ζώα πρέπει να παραμείνουν υπό τελωνειακό έλεγχο.

4. Ο κάτοχος των ζώων οφείλει, σε γραπτή δήλωση:

α) να αποδεχθεί να συμμορφωθεί με όλα τα μέτρα που λαμβάνονται σε εφαρμογή των προβλεπομένων διατάξεων και με κάθε άλλο μέτρο που εφαρμόζεται σε τοπικό επίπεδο, στον ίδιο βαθμό με κάθε κάτοχο που κατάγεται από την Κοινότητα ή από την Ανδόρρα,

β) να αναλάβει το κόστος των ελέγχων που απορρέουν από την εφαρμογή του παρόντος κειμένου,

γ) να συνεργασθεί πλήρως για την πραγματοποίηση των τελωνειακών ή κτηνιατρικών ελέγχων που απαιτούνται από τις επίσημες αρχές της χώρας αποστολής ή της χώρας προορισμού.

5. Σε περίπτωση εμφάνισης ασθενειών, λαμβάνονται τα κατάλληλα μέτρα κατόπιν κοινής συμφωνίας μεταξύ των αρμοδίων κτηνιατρικών αρχών.

6. Το ζήτημα των ενδεχομένων εξόδων θα εξετασθεί από τις αρμόδιες κτηνιατρικές αρχές. Εάν χρειασθεί, το θέμα υποβάλλεται στην κτηνιατρική υποεπιτροπή.

’ρθρο 11

Η Ανδόρρα εφαρμόζει τις κοινοτικές διατάξεις στις οποίες γίνεται αναφορά στο παράρτημα της παρούσας απόφασης πριν από την 1η Ιουνίου 2000.

’ρθρο 12

Η παρούσα απόφαση αρχίζει να ισχύει την πρώτη ημέρα του μήνα που ακολουθεί το μήνα εγκρίσεώς της από την μεικτή επιτροπή.

Βρυξέλλες,

Για την μεικτή επιτροπή

ΠΑΡΑΡΤΗΜΑ

Η αναφορά στο βασικό κείμενο περιλαμβάνει την αναφορά στο σύνολο των τροποποιήσεών της, καθώς και στα κείμενα εφαρμογής.

Οδηγία 90/425/ΕΟΚ (με εξαίρεση το άρθρο 10* μέτρα διασφάλισης)

Κανονισμός (EΚ) αριθ. 820/97 (αναγνώριση μόνον των βοοειδών)

Οδηγία 85/73/ΕΟΚ (για τους εν λόγω τομείς*οφειλές)

Οδηγία 89/662/ΕΟΚ (με εξαίρεση το άρθρο 9*μέτρα διασφάλισης)

Οδηγία 89/608/ΕΟΚ (αμοιβαία συνδρομή)

Οδηγία 82/894/ΕΟΚ (κοινοποίηση των ασθενειών - ADNS)

Οδηγία 64/432/ΕΟΚ (βοοειδή και χοιροειδή)

Οδηγία 91/68/ΕΟΚ (αιγοπρόβατα)

Οδηγίες 90/426/ΕΟΚ και 90/427/ΕΟΚ (ιπποειδή)

Οδηγία 92/102/ΕΟΚ (αναγνώριση χοιροειδών, αιγοπροβάτων)

Οδηγίες 64/433/ΕΟΚ και 72/461/ΕΟΚ (κρέατα)

Οδηγίες 77/99/ΕΟΚ και 80/215/ΕΟΚ (προϊόντα με βάση το κρέας)

Οδηγία 92/118/ΕΟΚ (Παράρτημα 1, Κεφάλαια 2, 5 και 7, διάφορα προϊόντα)

Οδηγίες 96/22/ΕΚ και 96/23/ΕΚ (κατάλοιπα)